Britanica

เส้นทางแห่งความมั่งคั่ง

ทั่วไป
บริทานิก้าเป็นเกาะขนาดไม่ใหญ่ที่ตั้งอยู่กลางอ่าวขนาดเล็ก และเพราะพื้นที่ไม่มาก บวกกับวิทยาการจากทั้งเฟรย่าและเอสปาด้า ทำให้บริทานิก้าเจริญก้าวหน้าอย่างรวดเร็ว พวกเขาเป็นนักต่อยอดความคิด เป็นบ้านเมืองที่ตึกรามบ้านช่องทันสมัยที่สุด นิสัยและวัฒนธรรมของบริทานิก้าถอดรูปแบบมาจากยุโรปชาติสำคัญ ทั้ง "อังกฤษ" "ฝรั่งเศษ" และ "เยอรมัน"

ภูมิประเทศและภูมิอากาศ


ตั้งอยู่ระหว่าง เฟรย่า เอสปาด้า และเป่ยเหลียง มีแม่น้ำที่เป็นน้ำเค็มและน้ำกร่อยล้อมรอบ แม้จะมีทางออกทะเล แต่ก็ต้องอ้อมแหลมจันทราของเฟรย่าทำให้บริทานิก้านิยมค้าขายกับเมืองโดยรอบด้วยการคมนาคมทางบกเสียมากกว่า สะพานจากบริทานิก้าไปเป่ยเหลียงได้ชื่อว่ายาวที่สุด และเพราะได้รับอิทธิพลอากาศหนาวจากสองเมืองข้างๆ แต่ก็ยังได้รับอิทธิพลอากาศอบอุ่นจากเอสปาด้าอยู่บ้าง ชาวเป่ยเหลียงและเฟรย่าจึงนิยมหนีหนาวมาหาแดดอุ่นๆ กับฤดูใบไม้ผลิอากาศสบายๆในบริทานิก้า แม้จะมีพื้นที่ไม่มาก แต่ชาวเมืองในเมืองนี้ ก็ยังอนุรักษ์ทุ่ง"ฮันนี่ลิลลี่" ดอกลิลลี่สีทองที่มีน้ำหวานชั้นเลิศ เป็นทุ่งขนาดใหญ่ อันเป็นแหล่งท่องเที่ยวยอดนิยมของเมือง และเพราะอากาศที่กำลังดี ทำให้มีดอกไม้หลายชนิดเติบโตเฉพาะที่นี่ เป็นแหล่งผลิตหัวน้ำหอมอย่างดี

อื่นๆ
บริทานิก้าเป็นแหล่งผลิตไวน์ที่ดีที่สุดของทวีป ไวน์ น้ำหอม ทั้งเสื้อผ้าล้ำสมัยและข้าวของเครื่องใช้สุดหรูหราต่างก็มาจากที่นี่ทั้งสิ้น แม้จะไม่มีทรัพยากรณ์เป็นของตัวเองมากเท่าเมืองอื่น แต่นักคิดนักออกแบบและนักประดิษฐ์ของบริทานิก้าก็เป็นที่หนึ่ง นอกจากนี้ งานฝีมือของพวกเขาก็ละเอียดอ่อน ละมุนละไม อีกทั้งเหล่านักปราชญ์ของบริทานิก้าเองก็เก่งไม่แพ้ชาวแอกเซีย สถานบันการศึกษาของที่นี่ก้ได้รับการกล่าวขานอย่างดีเยี่ยมเช่นกัน